**דף עבודה: כרטיסיות פרשנות**

כרטיסייה א – אבן עזרא

**ועוד: לקיים דבר ה' לאברהם להיות לו נחלה.**

* מה השתנה במעמדו של אברהם בקניית המערה?
* מה הוביל את אברהם לקניית המערה?

עיינו בפרק יז פסוק ח: **"וְנָתַתִּי לְךָ וּלְזַרְעֲךָ אַחֲרֶיךָ אֵת אֶרֶץ מְגֻרֶיךָ, אֵת כָּל אֶרֶץ כְּנַעַן, לַאֲחֻזַּת עוֹלָם, וְהָיִיתִי לָהֶם לֵאלֹהִים".**

* מה ההבטחה לאברהם שמוזכרת בפסוק זה?
* כיצד מתקשרת קניית המערה לפסוק זה?

כרטיסייה 2 - רמב"ן

**ונכתבה זאת הפרשה להודיע חסדי השם עם אברהם, שהיה נשיא אלוהים בארץ אשר בא לגור שם והיחיד, וכל העם היו קוראין לו 'אדוני', והוא לא אמר להם כן שהיה שר וגדול. וגם בחייו קיים לו "וַאֲגַדְּלָה שְׁמֶךָ וֶהְיֵה בְּרָכָה" (בראשית פרק יב פסוק ב), ואשתו מתה ונקברה בנחלת ה'.**

* כיצד השתקף יחסם של בני חת לאברהם בסיפור?
* האם אברהם אמר להם על מעמדו?
* מה הברכה שהתקיימה בו לפי פירוש זה בסיפור קניית המערה?

כרטיסייה 3 – בנו יעקב

* מה המילה המנחה בפרק?
* כיצד מכונה שרה בפרק?
* כמה פעמים מופיע שמה או הכינוי שלה?

דברי יעקב בֶנו בפירושו לספר בראשית:

**התכלית של הסיפור מפורשת בדברי אברהם בעצמו. הוא מבקש אחוזת קבר לשרה אשתו שמתה עליו. בקניין המערה לקבורת שרה אשתו, אברהם מביע את האהבה ואת הכבוד לנפטרת. בשביל דבר זה בלבד ראויה הייתה פרשה זו להיכתב.**

(מתרגומו החופשי של עמוס חכם מתוך 'גליונות לעיון בפרשת השבוע לפי הפרשנות החדישה' שנה חמישית, תשל"ו, שבעריכתו, פרשת חיי-שרה).

* כיצד יעקב בנו מבאר את מטרת פרשת קניית המערה?
* מה העיקרון החשוב לדעתו שעולה מסיפור זה?